|  |  |  |
| --- | --- | --- |
|  | | **15.** |
| **TÖRÖKSZENTMIKLÓS VÁROS JEGYZŐJÉTŐL** | | |
| **E L Ő T E R J E S Z T É S** | | |
| A Képviselő-testület 2015. szeptember 24. napján tartandó **rendes** **nyilvános** ülésére | | |
|  | | |
|  | | |
| Előterjesztő megnevezése: | Dr. Majtényi Erzsébet jegyző | |
| Iktatószám: | 2-199/2015-F-1 | |
| Tárgy: | **a lejárt határidejű határozatok végrehajtásáról** | |
| Előterjesztés jellege: | Rendelet-tervezet, Határozat-tervezet, Tájékoztató, **Beszámoló** | |
| Melléklet: | 1 db **Határozat tervezet;** | |
| Készítette: | Dr. Majtényi Erzsébet jegyző | |
| Véleményezésre megküldve: | \_\_\_\_\_\_\_\_\_\_\_ | |
| Törvényességi véleményezésre bemutatva: | 2015. szeptember 14. | |

**Tisztelt Képviselő-testület!**

Az Önkormányzat Szervezeti és Működési Szabályzatáról szóló 19/2010. (X.19.) önkormányzati rendeletünk 12. § (9) bekezdése alapján a jegyző a határozatok végrehajtásáról, a határidő lejártát követő rendes ülésen beszámol a Képviselő-testületnek.

A fentiek szerinti határozatok végrehajtása érdekében tett intézkedésekről az alábbiak szerint tájékoztatom a Képviselő-testületet.

**80/2015.(III.30.) Kt. határozat**

**A Szolnok-Abony-Szajol-Rákóczifalva települési szilárd hulladéklerakói rekultivációjának Önkormányzati Társulása által igénybe veendő, adósságot keletkeztető ügylethez szükséges kezességvállalás biztosításáról**

A határozatot 198/2015. (VII.30.) Kt. számú határozattal hatályon kívül helyeztük.

**91/2015.(IV.30.) K. t. határozat**

**A Törökszentmiklós Városi Önkormányzat rendkívüli szociális támogatására vonatkozó támogatási igény benyújtásáról**

A benyújtott pályázatunkat befogadták, eddig hiánypótlási kérés nem érkezett. Az elbírálás határideje 2015. szeptember 30.

**97/2015. (IV.30.) Kt. határozat**

**A gyermekétkeztetés feltételeit javító fejlesztések támogatására vonatkozó támogatási igény benyújtásáról**

A pályázat benyújtása megtörtént. Elbírálták a kérelmet. A pályázat tartalék listára került

**123/2015. (V.28.) Kt. határozat**

**A TM. GF. Törökszentmiklósi Gazdaságfejlesztő Kft. ügyvezetőjének kinevezéséről**

A pályázat kiírásra került.

**160/2015. (VI.18.) Kt. határozat**

**A menetrend szerinti autóbusszal végzett helyi személyszállítás tárgyú Közszolgáltatási szerződés módosításáról**

A szerződés módosítása megtörtént és aláírásra került a szolgáltatóval.

**196/2015. (VII.30.) Kt. határozat**

**Tájékoztatás a Törökszentmiklós Térségi Víz - Csatornamű Korlátolt Felelősségű Társaságnál ügyvezető váltás és egyéb működés kapcsán felmerült rendellenességekről**

A feljelentés megtörtént. A büntetőeljárás ismeretlen elkövető ellen megindult.

**201/2015. (VII.30.) Kt. határozat**

**A TDA Kft.-vel kötött Bérleti Szerződés módosításáról és a TDA Kft-nek nyújtandó fizetési moratórium megállapításáról**

A szerződés aláírásra került.

**204/2015. (VII.30.) Kt. határozat**

**Törökszentmiklós Városi Önkormányzat Törökszentmiklós, Bocskai út 4/b. 1. emelet 2. ajtó alatti bérlakás bérlőkijelölése:**

Komócsin József kérelmező többszöri megkeresés ellenére sem jelentkezett, bérleti szerződés nem jött létre.

**206/2015. (VII.30.) Kt. határozat**

A **Törökszentmiklós** **Batthyány út 143. szám alatti telek ingatlan megvásárlásáról**

A szerződés létrejött, a kifizetés megtörtént.

**208/2015. (VII.30.) Kt. határozat**

**Az 5212 Törökszentmiklós-Surjány, 8315/3/A/4 helyrajzi számú, természetben az 5212 Törökszentmiklós-Surjány Kőrisfa út 10. szám alatt lévő lakóház ingatlan értékesítéséről**

A szerződés aláírásra került.

**209/2015. (VII.30.). Kt. határozat**

**TM. GF. Törökszentmiklósi Gazdaságfejlesztő Kft. ügyvezetői pályázatok elbírálásáról és ügyvezetői megbízásról**

A kiírt pályázatot a Képviselő-testület eredménytelenné nyilvánította, 2015. december 31-ig az ügyvezetői feladatok ellátásával Marsi Pétert bízta meg.

Tisztelt Képviselő-testület

Kérem a fenti beszámoló elfogadását.

Törökszentmiklós, 2015. szeptember

**Dr. Majtényi Erzsébet**

**jegyző**

**\_\_\_\_/2015. ( \_\_\_ ) K. t.**

**H a t á r o z a t:**

**A 2015. július 01. és 2015. augusztus 31. napja között lejárt határidejű határozatok végrehajtásáról**

A Képviselő-testület az Önkormányzat Szervezeti és Működési Szabályzatáról szóló 19/2010 (X.19.) önkormányzati rendelet 12. § (9) bekezdése alapján a **2015. július 01. és 2015. augusztus 31. napja** között lejárt határidejű határozatok végrehajtásáról szóló beszámolót elfogadja.

Erről értesül:

1. Markót Imre polgármester
2. Dr. Majtényi Erzsébet jegyző
3. Irattár